open-index/open-wikipedia-markdown huggingface dataset:
சிந்து நீர் ஒப்பந்தம்

**சிந்து நீர் ஒப்பந்தம்** (*Indus Waters Treaty*) சிந்து ஆற்று நீரை இந்தியாவும் பாக்கிஸ்தானும் பகிர்ந்து கொள்வதற்காக செப்டம்பர் 19, 1960-இல் ஏற்பட்டதாகும்.அப்போதைய இந்தியப் பிரதமர் ஜவகர்லால் நேருவும் பாக்கிஸ்தான் அதிபர் முகமது அயூப் கானும் இதில் கையெழுத்திட்டார்கள். உலக வங்கி மூன்றாவது சாட்சியாக ஒப்பமிட்டது.

இதன் படி சிந்து ஆறும் அதன் துணை ஆறுகளும் இரு கூறுகளாகப் பிரிக்கப்பட்டன. சிந்து, ஜீலம், செனாப் ஆகிய மூன்றும் மேற்குப் பகுதி ஆறுகள் எனவும், பியாஸ், சத்லஜ், ராவி ஆகிய மூன்றும் கிழக்குப் பகுதி ஆறுகள் எனவும் பிரிக்கப்பட்டன. இதன்படி கிழக்குப் பகுதி ஆறுகளின் நீரை முழுக்க பயன்படுத்த இந்தியாவிற்கும் மேற்குப் பகுதி ஆறுகளின் நீரை முழுக்க பயன்படுத்த பாகிஸ்தானுக்கும் உரிமை வழங்கப்பட்டது. கிழக்குப் பகுதி ஆறுகளின் நீரை இழந்ததற்காகக் பாக்கிஸ்தானுக்கு இழப்பீட்டுத் தொகையும் வழங்கப்பட்டது. 

இவ்விரு நாடுகளும் இவ்வொப்பந்தம் தொடர்பான தரவுகளைப் பரிமாறிக் கொள்ளவும் ஒத்துழைக்கவும் நிரந்தரமான ஓர் ஆணையத்தை ஏற்படுத்தின. அது சிந்து ஆணையம் என அழைக்கப்பட்டது. இவ்விரு நாடுகள் சார்பிலும் ஓர் ஆணையர் அதற்கு நியமிக்கப்படுகின்றனர்.
## சிந்து நீர் ஒப்பந்தம் தற்காலிகமாக நிறுத்தம்

22 ஏப்ரல் 2025 அன்று பாக்கிஸ்தானின் லஷ்கர்-ஏ-தொய்பா அமைப்பின் ஒரு கிளையாக எதிர்ப்பு முன்னணி அமைப்பின் தீவிரவாதிகள் நடத்திய துப்பாக்கிச் சூட்டில்  பைசரன் பள்ளத்தாக்கில் இருந்த 26 சுற்றுலாப் பயணிகளைச் சுட்டுக் கொல்லப்பட்டனர். இதனைக் கண்டித்து இந்திய அரசு பாக்கிஸ்தானுடன் செய்துகொண்ட சிந்து நீர் ஒப்பந்தத்தைத் தற்காலிகமாக நிறுத்தி வைத்துள்ளதுடன், சிந்து ஆற்றின் நீர் பாக்கிஸ்தானுக்குச் செல்ல முடியாதபடி தற்காலிகமாக தடுத்துள்ளது..

## மேற்கோள்கள்


## வெளி இணைப்புகள்
* Is the Indus Waters Treaty the latest India-Pakistan flashpoint?
*Bibliography Water Resources and International Law  See **Indus River**. Peace Palace Libray
*The Indus Waters Treaty: A History . Henry L. Stimson Center.
*Ministry of Water Resources, India 
ஆற்று நீர் ஒப்பந்தங்கள்
பகுப்பு:பாக்கித்தானின் ஒப்பந்தங்கள்
பகுப்பு:இந்தியாவின் ஒப்பந்தங்கள்
கத்தோலிக்கம்

**கத்தோலிக்கம்** என்பது கிறித்தவ திருச்சபைகளில் இறையியல், கோட்பாடு, திருவழிபாடு, அறநெறி கொள்கைகள் மற்றும் ஆன்மீக சார்ந்தவற்றில் பரவலாக பயன்படுத்தப்படும் ஓர் பதமாகும்.

இப்பதம் பொதுவாக கிறித்தவர்களையும் கிறித்தவ சபையையும் குறிப்பிடப் பயன்படுத்தப்படுகின்றது. ஆயினும் இது பெருவாரியாக கத்தோலிக்க திருச்சபையைக் குறிக்கவே பயன்படுகின்றது. ஆயினும், ஏனையோர் முதலாம் நூற்றாண்டிலிருந்து தொடர்ந்துவரும் கிறித்தவ சபைகளை குறிக்கவும் பயன்படுத்துகின்றனர்.

கத்தோலிக்கம் என்னும் அடைமொழியினை பயன்படுத்தும் திருச்சபைகளை பின்வருமாறு பிரிக்கலாம்:
# கத்தோலிக்க திருச்சபை, உரோமைத் தலைமைக்குருவோடு முழு உறவு ஒன்றிப்பில் இருப்பதை கத்தோலிக்கத்தின் அடையாளமாகக் கருதுகின்றது. இவற்றுள் பல்வேறு வழிபாட்டுமுறைகளைச் சேர்ந்த தனித் திருச்சபைகளும் அடங்கும்.
# கிழக்கு மரபுவழி திருச்சபைகள் மற்றும் மரபுவழி திருச்சபைகள் பலவற்றில் அப்போஸ்தலிக்க வழிமரபு இருப்பதையே  கத்தோலிக்கத்தின் அடையாளமாகக் கருதுகின்றன. மேலும் அவை திருத்தூதர் பேதுருவின் தலைமைப்பீடம் என்பது மரியாதைக்குறிய பதவி மட்டுமே என்றும், பேதுருவின் வழிவரும் திருத்தந்தைக்கு வேறு எவ்வித அதிகாரமும் தனது ஆட்சிப்பகுதிக்கு வெளியே இல்லை எனவும் நம்புகின்றன.
# பழைய கத்தோலிக்கம், ஆங்கிலிக்கம் மற்றும் சில லூதரனிய சபைகளும் கத்தோலிக்கம் என்பதனை எல்லா கிறித்தவ பிரிவுகளின் கூட்டமைப்பாக கருதுகின்றது.

## இதனையும் பார்க்க
*கத்தோலிக்க திருச்சபை

## உசாத்துணை

## வெளியிணைப்புகள்

* Ecumenical Patriarchate of Constantinople
* A library of public domain Catholic writings

பகுப்பு:கத்தோலிக்கம்
ஒபாமாவுக்கான தமிழர்கள்

**ஒபாமாவுக்கான தமிழர்கள்** (*Tamils for Obama*) என்பது ஐக்கிய அமெரிக்காவில் இயங்கும் ஒரு தமிழர் அமைப்பாகும். இலங்கையின் உள்நாட்டுப் போரை முடிவுக்குக் கொண்டு வருவது தொடர்பாக அந்த அமைப்பு சிறப்பு கவனம் செலுத்தியுள்ளது. குறிப்பாக அரசியல் அமைப்பு ரீதியாக இலங்கையில் போரை முடிவுக்குக் கொண்டு வரும் விடயங்கள் பற்றி ஒபாமாவுக்கான தமிழர்கள் அமைப்பு ஆர்வம் காட்டி வருகின்றது. எத்தகைய விதமான அரசாங்கம் போரை முடிவுக்குக் கொண்டு வரும் என்பது பற்றியும் இந்தப் போரை முடிவுக்குக் கொண்டு வர அமெரிக்காவின் பராக் ஒபாமாவின் புதிய நிர்வாகம் உதவுவதற்கு எத்தகைய நடவடிக்கைகளை எடுக்க வேண்டும் என்பது பற்றியும் அவர்கள் இணையத்தளம் மூலம் கேள்வியெழுப்பி வருகின்றனர். தமிழ் மக்களே தமது எதிர்காலத்தை தீர்மானிப்பது குறித்துச் சிந்திக்க வேண்டும். இதுவே மக்களாட்சிக்கு அவசியமானது என்று ஒபாமாவுக்கான தமிழர்கள் அமைப்பு கூறுகின்றது. இந்த விடயமானது இலங்கையின் சிங்கள அரசாங்கமோ, இராணுவமோ தீர்மானிக்க வேண்டியதல்ல என்றும் அந்த அமைப்பு கருதுகிறது.

## கருத்துக் கணிப்பு
ஈழத் தமிழர்கள் இன்று எதிர்நோக்கியிருக்கும் இனப் படுகொலை அபாயத்தையும் கருத்தில் கொண்டு  இலங்கைப் பிரச்சினையில் தாமதமின்றி தலையிட்டு, தமிழினப் படுகொலையை நிறுத்தி தமிழர்களுக்கு நீதி கிடைக்க உடனடியாக வழி வகுக்கக் கோரி அமெரிக்காவில் இயங்கும் "ஒபாமாவுக்கான தமிழர்கள்"  என்ற அமைப்பு, அமெரிக்க அரச தலைவராகத் தேர்வாகியுள்ள பராக் ஓபாமாவுக்கும் அமெரிக்க வெளியுறவுச் செயலராக நியமனம் பெறுகின்ற இலரி கிளின்டன் அம்மையாருக்கும் அனுப்புவதற்கான ஒரு கருத்துக் கணிப்பு வாக்கடுப்பை இணையத்தளம் ஊடாக நடத்தியிருந்தனர். டிசம்பர் 31, 2008 நள்ளிரவு வரை இந்த வாக்கெடுப்புத் தொடர்ந்து இடம்பெற்றது. இந்தக் கருத்துக் கணிப்பில் இருநூறுக்கும் அதிகமான நாடுகளில் இருந்து பல்லாயிரக்கணக்கான தமிழர்கள் வாக்களித்துள்ளனர். அதில் 90 வீதத்திற்கும் அதிகமானோர் "தமிழீழத் தனியரசே" இலங்கைத் தமிழர் பிரச்சினைக்கு ஒரே தீர்வு என்ற தீர்மானத்திற்கு வாக்களித்துள்ளதை வாக்குக்கணிப்பு முடிவுகள் ஊடாக அறியக் கூடியதாக உள்ளது.

## கையெழுத்துக் கடிதம்
மேலும் பராக் ஒபாமா இலரி கிளின்டன் மற்றும் தென்னாசியா தொடர்பான ஏனைய செயலர்களுக்கும் கொடுக்கவென "ஒபாமாவுக்கான தமிழர்கள்" அமைப்பினால் ஒரு கடிதம் தயாரிக்கப்பட்டிருந்தது.

இக் கடிதம் தமிழ், பிரெஞ்சு, ஜேர்மன், ஆங்கில போன்ற மொழிகளில் வெளியிடப்பட்டு கையெழுத்துக்கள் கோரப்பட்டது.

இந்த கடிதத்தில் உலகெங்குமிருந்து அதிக எண்ணிக்கையிலானத் தமிழர்கள் தொடர்ந்தும் கையெழுத்துக்களை இட்டு வருகின்றனர் என்பதும் குறிப்பிடத்தக்கது.

## மேற்கோள்கள்


## வெளியிணைப்புகள்
* ஒபாமாவுக்கான தமிழர்கள் **தமிழ்**
* Tamils for Obama **ஆங்கிலம்**
* அதிகாரப் பூர்வ இணையத்தளம் 

பகுப்பு:அமெரிக்கத் தமிழர்
பகுப்பு:தமிழர் அமைப்புகள்
பகுப்பு:கையெழுத்து போராட்டம்
சீசெல்சுத் தமிழர்

right|200px
**சிசெல்சுத் தமிழர்** தமிழ்ப் பின்புலத்துடன் சிசெல்சில் வசிக்கும் தமிழர் ஆவர். 

சிசெல்சு தென்கிழக்கு ஆபிரிக்க முனையில் உள்ள ஒரு தீவுக் கூட்டமாகும். இதன் மொத்த மக்கள் தொகை 81000 ஆகும். அது ஒரு மிகச் சிறு விழுக்காடு, ஏறக்குறைய 4000 மக்கள் தமிழர் ஆவர். இங்கு தமிழ்ப் பண்பாட்டு விருத்தி மையம் ஒன்று இருக்கிறது. இந்த அமைப்பினூடாக 50 மாணவர்கள் தமிழ்க் கல்வி பெற்று வருகின்றனர். 

## வரலாறு
1770 களில் ஒரு சிறு குழு தமிழர்கள் இத்தீவுகளுக்குக் கொண்டுவரப்பட்டார்கள். புதுச்சேரியில் இருந்து வணிகர்கள் இங்கு வந்து வணிகம் செய்து வந்தனர். இவ் வணிகர் சமூகத்தின் ஒரு பகுதி இங்கேயே தங்கியது. 

## ஊடகங்கள்
* *தமிழ் முரசு* (சீசெல்சுத் தமிழ் மன்ற வெளியீடு)

## அமைப்புகள்
* சீசெல்சுத் தமிழ் மன்றம் - Seychelles Tamil Mandram
* தமிழ்ப் பண்பாட்டு வளர்ச்சி நடுவம் - Tamil Cultural Development Centre 

## இவற்றையும் பாக்க
* மொரிசியத் தமிழர்
* ரீயூனியன் தமிழர்
* தென்னாபிரிக்கத் தமிழர்

## மேற்கோள்கள்


## வெளி இணைப்புகள்
* சீசெல்சுத் தமிழர் தைப்பூசப் பண்டிகை
* Tamils in Africa **ஆங்கிலம்**
* சீசெல்சில் தைப்பொங்கல்

பகுப்பு:ஆப்பிரிக்காவில் தமிழர்
பகுப்பு:சீசெல்சு
கெயின்சியப் பொருளியல்

பொருளியலில், **கெயின்சியப் பொருளியல்** (*Keynesian economics*) அல்லது **கெயின்சியக் கோட்பாடு** (*Keynesian theory*) என்பது 20 ஆம் நூற்றாண்டின் பிரித்தானியப் பொருளியலாளர் ஜான் மேனார்ட் கெயின்சு என்பவரின் எண்ணக்கருக்களைத் தழுவி எழுந்த கொள்கை ஆகும். இக்கொள்கை, தனியார் துறையில், பொருளாதார வளர்ச்சியைத் தூண்டுவதற்கும், உறுதிப்பாட்டை மேம்படுத்துவதற்கும் அரசு நடவடிக்கைகளை மேற்கொள்ளவேண்டும் என்னும் நிலைப்பாட்டைக் கொண்டுள்ளது. இதனை, வட்டி வீதம், வரிவிதிப்பு, பொதுத் திட்டங்கள் போன்றவற்றை உகந்த முறையில் கையாள்வதன் மூலம் செய்யமுடியும் என்கிறது. 

கெயின்சியப் பொருளியலின் அடிப்படைக் கோட்பாடுகள் முதன் முதலில், 1936 ஆம் ஆண்டில், *வேலைவாய்ப்பின் பொதுக் கோட்பாடும், வட்டியும், பணமும்* என்னும் நூலில் வெளியிடப்பட்டது. கெயின்சின் கோட்பாடு, சில தனியாட்களினதும் நிறுவனங்களினதும் நுண்மட்டச் செயற்பாடுகள், பருப்பொருளியல் கூட்டு விளைவுகளை ஏற்படுத்த முடியும் என்கிறது.

## மேற்கோள்கள்

பகுப்பு:பொருளியல்
தமிழர் அமைப்புகளின் பட்டியல்

உலகில் பல்வேறு நாடுகளிலும் வாழும் தமிழர்கள் தத்தமது நோக்கங்கள் செயல்பாடுகள் குறிக்கோள்கள் போன்றவற்றிற்காக பல அமைப்புகளை நிறுவி ஒருங்கிணைந்து செயல்படுகின்றனர். இந்த அமைப்புகள் சங்கங்கள், கழகங்கள், மன்றங்கள் என இங்கே அட்டவணைப் படுத்தப்படுகிறது.

## சங்கங்கள்

*  வட அமெரிக்கத் தமிழ் சங்கப் பேரவை
*  சான்பிரான்சிசுகோ வளைக்குடாப் பகுதி தமிழ் மன்றம் 
* இயூசுடன், டெக்சசு பாரதி கலை மன்றம்
* பொசுடன் தமிழ் சங்கம்
* சிக்காக்கோ தமிழ் சங்கம்
* கனெக்டிகட் தமிழ் சங்கம் 
* அட்லாண்டா மாநகரத் தமிழ் சங்கம்
* அன்சுவில்லே தமிழ் சங்கம் 
* ஐக்கிய அமெரிக்க இலங்கை தமிழ் சங்கம்
* கேன்சசு நகரத் தமிழ் சங்கம் 
* மெட்ரோப்லக்சு தமிழ் சங்கம்
* மிசௌரி தமிழ் சங்கம்
* நியூ இங்கிலாந்து தமிழ் சங்கம்
*  நியூயோர்க் தமிழ் சங்கம்
*  சேட்ல் தமிழ் சங்கம்
* தென்பூவகத் தமிழ் சங்கம்
* கேரொலைனா தமிழ் சங்கம்
* கொலொரடோ தமிழ் சங்கம்
* டெலவர் பெருநிலத் தமிழ் சங்கம் 
*  வாசிங்டன் வட்டாரத் தமிழ் சங்கம்
* இலண்டன் தமிழ் சங்கம்
* நியூகாம் தமிழர் நலன்புரிச் சங்கம்
* கொவன்றி தமிழ் நலன்புரிச் சங்கம்
*  ஐக்கிய இராச்சியம் தமிழ்ப் பாடசாலைகள் விளையாட்டு சங்கம் 
*  ஹொங்கொங் தமிழ் பண்பாட்டுக் கழகம்

## கழகங்கள்

* தமிழர் சமூக வீட்டுவசதிக் கழகம்
* ஒசுடின் டெக்சாசு பல்கலைக் கழகத் தமிழ் பண்பாட்டுக் கழகம் 
* தமிழ்நாடு முஸ்லிம் முன்னேற்றக் கழகம் - தமிழ்நாடு முஸ்லிம் முன்னேற்றக் கழக இணையம் 

## மன்றங்கள்
*  ஐக்கிய இராச்சியம் தமிழர் நல்வாழ்வு நிறுவனம்
* குவெல்ப் தமிழ் மாணவர் மன்றம்

*
பகுப்பு:தமிழ் சமுதாயப் பட்டியல்கள்
ரீயூனியன் தமிழர்

**ரீயூனியன் தமிழர்** என்போர் தமிழ்ப் பின்புலம் கொண்ட ரீயூனியன் நாட்டு குடிமக்கள். சுமார் 100000 மேலான குடிமக்கள் தமிழர்கள் என கூறப்படுகிறது.  இவர்களில் பெரும்பான்மை 18 ஆம் நூற்றாண்டில் பிரான்சிய காலனித்துவ ஆட்சியாளர்களால் வரவழைக்கப்பட்டவர்களின் வழித்தோன்றல்கள் ஆவர். ரீயூனியன் நாட்டு மக்கள் தொகையினரில் 20% வீதமானோர் தமிழர்கள் என அறியப்படுகின்றது.. இவர்கள் தங்கள் மொழியை இழந்தாலும் பரம்பரையாக தமிழ்ப் பெயர்களை சூட்டிக் கொண்டுள்ளனர். மேலும், பாண்டிச்சேரி இந்திய ஒன்றியத்துடன் இணைக்கப்பட்டவுடன், பிரான்சு அரசு பாண்டிச்சேரிவாழ் மக்களுக்கு பிரான்சு குடியுரிமை வழங்க முன்வந்தது. இதன் மூலம் 150 பாண்டிச்சேரித் தமிழ்க் குடும்பங்கள் இங்கு வசிக்கின்றன.
:கனபடி, வலியமா, மூடூசமி, விரபவுளி, சின்னப்பேன் என்னும் பெயர்கள் அதிகம் அறியப்படுகின்றன. இவை முறையே கணபதி, வள்ளியம்மா, முத்துச்சாமி, வீரபிள்ளை, சின்னப்பன் என்னும் தமிழ்ப் பெயர்களின் திரிபு.

தமிழ் மொழி சில பள்ளிகளில் மூன்றாவது மொழியாகக் கற்பிக்கப்படுகிறது. தமிழ்ச் சங்கம் ஒன்றும் இயங்குகிறது. தங்களுக்கு இந்தியக் குடியுரிமையும் இந்தியப் பண்பாட்டைப் பேண பல்கலைக்கழகமும் வேண்டும் எனக் கோரியுள்ளனர். பாண்டிச்சேரி, சென்னை நகரங்களை புனித ஆன்றீசு, புனித டெனிசு ஆகிய நகரங்களுடன் தொடர்பில் வைக்க வேண்டும் எனவும் கேட்டுக் கொண்டுள்ளனர்.

## குறிப்பிடத்தக்கவர்கள்
* இழான் பவுல் வீரப்பிள்ளை, புனித ஆன்றீசின் தலைவரும் ரீயுனியன் தீவின் பொதுக் குழுவின் முதலாவது துணைத் தலைவர்.
* சாமினாதன் அக்செல் கிச்னன், ரீயூனியன் தீவின் பொதுக் குழுவின் இரண்டாவது துணைத் தலைவர்
* நடியா ராமசம்மி, ரீயூனியன் தீவின் பொதுக் குழுவின் மூன்றாவது துணைத் தலைவர்
* தெனிசு நீலமேயம், டேம்பன் தீவின் துணை ஆட்சியர்

## காட்சியகம்
ரீயூனியன் தீவில் உள்ள தமிழ் இந்துக் கோயில்களின் படங்கள் கீழே தரப்பட்டுள்ளன.
:
:
150px
150px
150px
150px
காளிகாம்பாள் கோயில்|150px
காளிகாம்பாள் கோயில்|150px
150px

## இவற்றையும் பாக்க
* சீசெல்சுத் தமிழர்
* மொரிசியத் தமிழர்
* தென்னாபிரிக்கத் தமிழர்

## மேற்கோள்கள்


## வெளியிணைப்புகள்
* றியூனியன் தமிழர்களின் இணையதளம் 
* ரீயூனியனில் தைப்பொங்கல்

பகுப்பு:ஆப்பிரிக்காவில் தமிழர்
பகுப்பு:இரீயூனியன்
புலவர் திருமார்பன்

புலவர் திருமார்பன் அவர்கள் வெளி உலகுக்கு அவ்வளவாக தெரியாத விளம்பரம் விரும்பாத தமிழறிஞர்.'திருமார்பனின் மாதவிக்காப்பியம்' எனும் மரபுக்கவிதை நூலை இயற்றியவர்.

## பிறப்பு
திருமார்பன் தமிழ் நாட்டில் திருச்செங்கோடு வட்டத்தில் இலுப்புலி எனும் கிராமத்தில் 1933ம் ஆண்டு மதலைமுத்து என்கிற மாரிமுத்து என்பவருக்கும் பழனியம்மாள் என்பவருக்கும் பத்தாவது மகவாக பிறந்தார். அவரின் இயற்பெயர் பாக்கியசாமி என்பதாகும்.

## படிப்பு
பிறப்பால் கிருத்துவரான பாக்கியசாமி தன்னுடைய ஆரம்ப கல்வியை கிருத்துவ பள்ளியில் பயின்றார். எட்டாம் வகுப்பு வரை படித்த போது படிப்பை நிறுத்தும் சூழ்நிலை ஏற்பட்டது.அவரின் தந்தையின் பொருளாதாரம் குறைந்த போது அவர் சொன்ன வார்த்தைகள் " நீ ஆண் பிள்ளை எப்படியாவது பிழைத்துக்கொள்ளுவாய், உன் அக்கா படிக்கட்டும் நீ படிப்பை நிறுத்திவிடு' அப்போது படிக்கும் வாய்ப்பை இழந்த பாக்கியசாமி தனித்தேர்வராக பள்ளி  இறுதி தேர்வை எழுதித் தேறினார். 

பகுப்பு:தமிழறிஞர்கள்
வணிகச்சுழல்

**வணிகச்சுழல்** என்பது, நீண்டகால வளர்ச்சிப் போக்குகள் தொடர்பான பொருளியல் செயற்பாடுகளில் ஏற்படும் ஏற்ற இறக்கங்களைக் குறிக்கிறது. இச் சுழல், மாறிமாறி ஏற்படும் ஒப்பீட்டளவில் விரைவான வளர்ச்சிகளையும், ஒப்பீட்டளவிலான மந்தநிலை அல்லது இறங்குநிலைகளையும் உள்ளடக்கியிருக்கும். இவ்வாறான ஏற்ற இறக்கங்கள் உண்மையான மொத்த உள்நாட்டு உற்பத்தியளவைக் கொண்டு அளக்கப்படுகின்றன. இச் சுழலில் ஏற்படும் பொருளாதார வளர்ச்சிநிலை, மந்தநிலை ஆகியவை தொடர்பான ஏற்ற இறக்கங்கள், ஒரு இயந்திரத்தனமான அல்லது எதிர்வு கூறத்தக்க கால இடைவெளிகளில் ஏற்படுவதில்லை. 

## வணிகச்சுழல் வகைகள்
ஒழுங்கான கால இடைவெளிகளில் ஏற்படுவதாகக் கருதப்படும் ஏற்ற இறக்கங்கள் தொடர்பாகப் பல வகையான வணிகச் சுழல்கள் பற்றிய கருத்துக்களை அறிஞர் பலர் முன்வைத்துள்ளனர். முக்கியமான பல வணிகச்சுழல் வகைகள் அவற்றை முன்மொழிந்தவர்களுடைய பெயர்களினாலேயே அழைக்கப்படுகின்றன.

# கிச்சின் சரக்குச் சுழல் (Kitchin inventory cycle) - 3-5 ஆண்டுகள் - ஜோசப் கிச்சின் என்பவரால் முன்மொழியப்பட்டது.
# ஜக்ளர் நிலைத்த முதலீட்டுச் சுழல் (Juglar fixed investment cycle) - 7-11 ஆண்டுகள் - கிளமெண்ட் ஜக்ளர் என்பவரால் முன்மொழியப்பட்டது.
# குஸ்நெட்ஸ் உட்கட்டுமான முதலீட்டுச் சுழல். - 15-25 ஆண்டுகள் - நோபல் பரிசு பெற்ற சிமொன் குஸ்நெட்ஸ் என்பவரால் முன்மொழியப்பட்டது.
# காண்ட்ராட்டியெவ் அலை - 45-60 ஆண்டுகள் - நிக்கோலாய் காண்ட்ராட்டியெவ் என்பவரால் முன்மொழியப்பட்டது.
# பொரெஸ்டர் சுழல் - 200 ஆண்டுகள் - ஜே ரைட் பொரெஸ்டர் என்பவரின் பெயரைத் தழுவியது.டொஃப்லர் நாகரிகச் சுழல் - 1000-2000 ஆண்டுகள் - அல்வின் டொஃப்லர் என்பவரின் பெயரைத் தழுவியது. 

மரபுசார்ந்த வணிகச்சுழல்கள் தொடர்பான ஆர்வம் இரண்டாம் உலகப் போருக்கு முன்னர் வலுவாக இருந்தது. எனினும், ஒழுங்கான காலச் சுழல்கள் இருப்பதை ஆதரிக்காத தற்கால பருப்பொருளியலின் வளர்ச்சிக்குப் பின்னர், இதன் மேலிருந்த ஆர்வம் குறைந்துவிட்டது.

பகுப்பு:பொருளியல்
தலையிடாமைக் கொள்கை

**தலையிடாமைக் கொள்கை** (laissez-faire) என்பது நிகழ்வுகளை அவற்றின் இயல்பான போக்கிலேயே விட்டுவிடவேண்டும் என்று கூறும் கொள்கை ஆகும். இது, சமூகத்தின் பெரும்பாலான அல்லது எல்லா அம்சங்களிலும் அரசுத் தலையீடுகளைக் குறைக்கவேண்டும் அல்லது முற்றாகவே இல்லாமல் செய்யவேண்டும் என விரும்பும் பலவகையான பொருளியல் கொள்கைகளையும், அரசியல் கொள்கைகளையும் விவரிக்கப் பயன்படுகின்றது.

## பொருளியலில் தலையிடாமைக் கொள்கை
பொருளியலில் தலையிடாமைக் கொள்கையை ஆதரிப்பவர்கள், பொருளியல் விடயங்களில் அரசின் தலையீடு மிகக் குறைவாக அல்லது முற்றாகவே இல்லாமல் இருக்கவேண்டும் என்கின்றனர். இது, கட்டற்ற சந்தை, மிகக் குறைந்த வரிகள், குறைவான விதிமுறைகள், தனியார் சொத்துரிமை என்பவற்றைக் குறிக்கின்றது.

பகுப்பு:பொருளியல்
பகுப்பு:சுதந்திரவாதக் கொள்கைகளும் பார்வைகளும்
பகுப்பு:தனிமனிதத்துவம்
ஆண்

* ஆண் (மனிதர்), மனித இனத்தின் வளர்ந்த ஆண் பாலர்.
* ஆண் (பால்), உயிரினங்களில் அல்லது உயிரினப் பகுதிகளில் விந்தணுக்களை உருவாக்கும் பால் குறிக்கப்படுகிறது.
* ஆண்விழைவோன், ஓரினச்சேர்க்கை ஆண்
* ஆண்பால், இலக்கணம். தமிழ்மொழியில் மக்களை உணர்த்தும் சொல் உயர்திணை.
* ஆண் (திரைப்படம்), 1952 ஆம் ஆண்டு வெளிவந்த தமிழ்த்திரைப்படம்.
எஸ். சங்கர நாராயணன்

**எஸ். சங்கர நாராயணன்** (பிறப்பு: சூலை 28, 1959) என்பவர் ஒரு தமிழக எழுத்தாளர். இவர் எஸ்.ஷங்கர நாராயணன் எனும் பெயரிலேயே எழுதி வருகிறார்.

தமிழ்நாட்டில் தூத்துக்குடி மாவட்டம் ஸ்ரீவைகுண்டம் எனும் தாமிரபரணி நதிக்கரை ஓரம் உள்ள ஊரில் பிறந்து சென்னையில் தொலைதொடர்புத் துறையில் பணியாற்றி வருகிறார். இவர் தமிழில் வெளியாகும் அனைத்து அச்சு இதழ்களிலும் சிறுகதைகள், நாவல்கள், குறுநாவல்கள், கவிதைகள் என்று நிறைய எழுதியிருக்கிறார்.

## முதல் நாவல்
நந்தவனத்து பறவைகள் இவரது முதல் நாவலாகும். இதனை ஔவை நடராசன் வெளியிட்டார். இந்நூல் முதுகலை மாணவர்களுக்கு பாடமாக இணைக்கப்பட்டது.

இவர் எழுதிய நூல்களில் *“நீர்வலை”* எனும் நூல் தமிழ்நாடு அரசின் தமிழ் வளர்ச்சித் துறையின் 2006 ஆம் ஆண்டிற்கான சிறந்த நூல்களில் புதினம் எனும் வகைப்பாட்டில் பரிசு பெற்றிருக்கிறது.

## நாவல்கள்

# நந்தவனத்துப் பறவைகள்
# கிளிக்கூட்டம்
# மானுட சங்கமம்
# காலத்துளி
# கனவுகள் உறங்கட்டும்
# மற்றவர்கள்
# கிரண மழை
# கடல் காற்று
# நேற்று இன்றல்ல நாளை
# தொட்ட அலை தொடாத அலை
# முத்தயுத்தம்
# திசை ஒன்பது திசை பத்து
#  கண்ணெறி தூரம்

## குறுநாவல்கள்

# பூமிக்குத் தலை சுற்றுகிறது.
# விநாடியுகம்
# எஸ்.ஷங்கர நாராயணனின் குறுநாவல் வரிசை-1

## சிறுகதைத் தொகுதிகள்

# அட்சரேகை தீர்க்கரேகை
# இறந்தகாலத்தின் சாம்பல்
# நிர்மலமான வானில் நட்சத்திரங்கள்
# காமதகனம்
# ஒரு துண்டு ஆகாயம்
# புதுவெள்ளம்
# சராசரி இந்தியன்
# கனவு தேசத்து அகதிகள்
# படகுத்துறை
# ஆயிரங் காலத்துப் பயிர்
# பெப்ருவரி-30
# உயிரைச் சேமித்து வைக்கிறேன்
# யுத்தம்
# இரத்த ஆறு
# இரண்டாயிரம் காலத்துப் பயிர்
# இருவர் எழுதிய கவிதை
# மௌனம் டாட் காம்
# பிளஸ்சீரோ - சீரோ - மைனஸ் சீரோ
# எஸ்.ஷங்கர நாராயணன் சிறுகதைகள்-1
# எஸ்.ஷங்கர நாராயணன் சிறுகதைகள்-2
# கதைப் பெருங்கொத்துக்கள்
# பிரசவறைக்கு வெளியே வலியுடன் ஆண்கள்
# பிரபஞ்ச பூதங்கள்
# லேப்டாப் குழந்தைகள்
# கடிகாரத்தை முந்துகிறேன்
# நதி நீராடல் (2014, அன்னை இராஜேஸ்வரி பதிப்பகம்)

## கவிதைகள்

# கூறாதது கூறல்
# ஞானக் கோமாளி

## திரட்டு நூல்கள்

# ஆகாயப் பந்தல்
# பரிவாரம்
# 1997 ன் சிறந்த சிறுகதைகள்
# 1998 ன் சிறந்த சிறுகதைகள்
# 1999 ன் சிறந்த சிறுகதைகள்
# யானைச் சவாரி
# மாமழை போற்றுதும்

## பரிசுகள்-விருதுகள்
# தமிழக அரசு பரிசு
# அக்னி அட்சர விருது
# பாரத ஸ்டேட் வங்கி விருது
# திருப்பூர் தமிழ்சங்கப் பரிசு
# லில்லி தேவசிகாமணி விருது
# அனந்தாச்சாரி அறக்கட்டளை விருது
# இலக்கியச் சிந்தனை விருது
# இலக்கிய வீதி பரிசு

## சிறப்புகள்

இவரது படைப்புகள் ஆங்கிலம், இந்தி, மலையாளம், குஜராத்தி மொழிகளில் மொழி மாற்றம் செய்யப்பட்டிருக்கிறது. இவருடைய ஒன்பது நூல்கள் தமிழ்நாட்டின் சில பல்கலைக்கழகங்கள் மற்றும் தன்னாட்சிக் கல்லூரிகளில் நவீன இலக்கியப் பயில் நூல்களாக இடம் பெற்றிருக்கிறது.

## மேற்கோள்கள்


## வெளி இணைப்புகள்

பகுப்பு:தமிழக எழுத்தாளர்கள்
பகுப்பு:தமிழ் எழுத்தாளர்கள்
பகுப்பு:1959 பிறப்புகள்
பகுப்பு:தமிழ்நாடு அரசு விருது பெற்ற எழுத்தாளர்கள்
பகுப்பு:தூத்துக்குடி மாவட்ட மக்கள்
கனஞ்சம் பட்டி சிதம்பர அருணாச்சல ஞானகிரி

**கனஞ்சம் பட்டி சிதம்பர அருணாச்சல ஞானகிரி** (K.C.A Gnanagiri Nadar, ஏப்ரல் 16, 1906 - , சிவகாசி) ஒரு தமிழ் ஆய்வாளர். தமிழ் மொழியின் தொன்மை பற்றி பன்மொழி ஆய்வு செய்தவர். தமிழ், இலத்தீன், கிரேக்கம், ஆங்கிலம் ஆகிய மொழிகளில் புலமை பெற்றவர்.  இவரின் ஆய்வுகள் தமிழ் எல்லா மொழிகளுக்கும் மூத்த மொழி என நிரூபிக்க முயல்கின்றன. இந்த ஆய்வுகள் நூல்களாக வெளிவந்துள்ளன.

## வாழ்க்கை
சென்னை பல்கலைக்கழகத்தில் பொருளாதாரம் மற்றும் அரசியலில் பட்டப்படிப்பு பயின்றார். ஆரம்பகாலத்தில் (1920களில்) முதன்மை அதிகாரியாகவும், பின்பு நிர்வாக இயக்குநராகவும் ஆயுட்காப்பீட்டுக் கழக கம்பெனியில் தேசியமயமாக்கப்படும் வரை பணி புரிந்தார். அதன் பிறகு ஆயுள் காப்பீட்டு கவுன்சில் நிர்வாக உறுப்பினராக இந்திய அரசால் நியமிக்கப்பட்டார். இவர் கம்பெனி சட்டம், கம்பெனி தணிக்கை சட்டம் போன்றவற்றை வரைமுறைப் படுத்தியவர்.
 
## தமிழாராய்ச்சி
இவரது *Latin Words of Tamil Origin* என்ற நூல் இலத்தீன் மொழி தமிழில் இருந்து பெற்றுக்கொண்டதாக கருதப்படும் சொற்கள் பற்றிது.  *Greek Words of Tamil Origin* என்ற நூல் கிரேக்க மொழி தமிழில் இருந்து பெற்றுக்கொண்டதாக கருதப்படும் சொற்கள் பற்றியது.  இவ்விரு நூல்களையும் அகராதி போன்று அச்சிட்டு வெளியிட்டார்.

இதே போன்று ஆங்கிலம், ஜெர்மன் போன்ற மொழிகளில் உள்ள தமிழ் சொற்களாக கருதப்படுபவை பற்றியும் ஆய்வுகள் வெளியிட்டுள்ளார்.  இதற்கு அன்றைய பிரித்தானியப் பிரதமர் தாட்சரின் பாராட்டைப் பெற்றார்.

தமிழ் தொன்மையான மொழி பலரும் கூறுகின்ற நிலையில் ஆராய்ச்சி மூலம் பிறமொழியினர் ஏற்றுக்கொள்ளுமளவுக்கு நிருபிக்க இவர் முனைந்தார்.

இவரின் ஆராய்ச்சியை அறிந்து சென்னை தொலைக்காட்சி நிலையம் 1984 இல் நமது விருந்தினர் பகுதியில் திரு. இளங்கோவன் இ.ஆ.ப அவர்களுடனான நேர்காணலில் இவர் ஆய்வை மக்களுக்கு வெளிப்படுத்தியது. இவருடைய ஆய்வு தமிழ் மொழி வடமொழி சாராத தனித்துவமான மொழி என்று சான்றளிக்கிறது என்று முனைவர் ஆல்பர்ட் பி பிராங்க்ளின், அமெரிக்காவின் இந்தியக்கல்வியல் நிறுவனம் (American Institute of Indian Studies) பாராட்டியுள்ளார்

.

## இவரது நூல்கள்
* Latin words of Tamil origin: An etymological dictionary (1981)
* Tamil, its contribution to the European languages: An etymological survey (1975)
* Greek words of Tamil origin: An etymological lexicon (1982)
* A statement in Tamilo-European linguistics: In the matter of Greek and Latin words of Tamil origin (1982)
* English words containing Tamil roots: An etymological dictionary with a vocabulary of only 1,000 words, mostly of science and technology, preliminary to ... of 5,000 or even 10,000 English words (1985)

## மேற்கோள்கள்


பகுப்பு:தமிழ் ஆய்வாளர்கள்
பழவேற்காடு பறவைகள் காப்பகம்

**பழவேற்காடு ஏரி பறவைகள் காப்பகம்** (*Pulicat Lake Bird Sanctuary*) தமிழ் நாட்டின் திருவள்ளூர் மாவட்டத்தில் அமைந்துள்ள பறவைகள் காப்பகம் ஆகும். பழவேற்காடு ஏரியின் மொத்த பரப்பளவு  481 சதுர கி.மீ. ஆகும். இதில் 153.67 சதுர கி.மீ. தமிழ்நாட்டின் எல்லையிலும், எஞ்சிய பகுதி ஆந்திர பிரதேசத்திற்கு உட்பட்ட நெல்லூர் மாவட்டத்திலும் அமைந்துள்ளது. பழவேற்காடு ஏரியே இந்தியாவில் ஒரிசா மாநிலத்திலுள்ள சிலிக்கா ஏரிக்கு அடுத்து பெரிய கடற்கரைக் காயல் ஆகும். இந்த ஏரி உலகிலுள்ள முக்கியமான பறவை வாழ்விடங்களில் ஒன்றாகும் (முக்கியமான பறவை வாழ்விடங்கள் வரிசை எண்:IN261).

## புவியியல்
இந்த ஏரியின் நடுப்பகுதியின் அளவு . இப்பாதுகாக்கப்பட்ட பகுதியில் 108 சதுர கி.மி தேசிய பூங்காவாகும். இவ்விடத்தின் வருடாந்திர மழை பொழிவு 800 - 2000 மில்லி மீட்டர். தட்பவெப்பம் 14° to 33° செல்லியசு. இந்த ஏரி கடல் மட்டத்திலிருந்து 100’ to 1200’ மீட்டர் உயரத்தில் அமைந்துள்ளது.

## விலங்கு
இங்கு 160 வகையான மீன்களும், 12 வகையான இறால்களும், 19 வகையான மெல்லுடலிகளும், 100 வகையான பறவைகளும் காணப்படுகிறது. இவ்விடம் பூநாரைகளுக்கு மிகவும் புகழ் பெற்றதாகும்.

## அச்சுறுத்தல்கள்
இந்த ஏரியில் சேர்ந்துகொண்டிருக்கும் சேற்றின் அளவு மிகவும் அதிகமாகிக்கொண்டே இருப்பதால் இன்னும் 100 வருடத்தில் இந்த ஏரியே இல்லாமல் போய்விடும் அளவிற்கு சேறு சேர்ந்துவிடும் என்ற அச்சம் நிலவுகிறது.

## மேற்கோள்கள்

பகுப்பு:தமிழ்நாட்டுச் சுற்றுலா மையங்கள்
பகுப்பு:தமிழ்நாட்டின் பறவை புகலிடங்கள்
பகுப்பு:ஆந்திரப் பிரதேசத்தில் உள்ள பறவை புகலிடங்கள்
பகுப்பு:இந்தியாவில் உள்ள பறவைகள் காப்பகங்கள்
செர்கீ ஐசென்ஸ்டைன்

thumb|பெற்றோர்களான மிக்கைல் ஐசென்ஸ்டைன், ஜூலியா ஐசென்ஸ்டைன் ஆகியோருடன் சிறுவன் சேர்கீ.
**செர்கீ மிக்கைலோவிச் ஐசென்ஸ்டைன்** (*Sergei Mikhailovich Eisenstein* , *செர்கேய் மிக்கைலவிச் ஐசன்ஸ்டைன்*, சனவரி 22, 1898 – பெப்ரவரி 11, 1948) ஒரு புரட்சிகர சோவியத் உருசிய திரைப்பட இயக்குநரும், திரைப்படக் கோட்பாட்டாளரும் ஆவார். பேசாப் படங்களான ஸ்டிரைக் (Strike), பட்டில்சிப் போட்டெம்கின் (Battleship Potemkin), அக்டோபர் (October) ஆகிய படங்களும், சரித்திரப் படங்களான அலெக்சாண்டர் நெவ்ஸ்கி, இவான் த டெரிபிள் போன்ற படங்களும் இவருக்குப் புகழைத் தேடிக் கொடுத்தன. இவரது ஆக்கங்கள், தொடக்ககாலப் படத்தயாரிப்பாளர்கள் மீது பெரும் செல்வாக்குச் செலுத்தின.

## மேற்கோள்கள்

பகுப்பு:1898 பிறப்புகள்
பகுப்பு:1948 இறப்புகள்
பகுப்பு:உருசியக் கண்டுபிடிப்பாளர்கள்
பகுப்பு:சோவியத் திரைப்பட இயக்குநர்கள்
ஆற்றல் (சமூகம்)

**ஆற்றல்** (Energy industry) பயன்பாடு, சூழலைக் கட்டுப்படுத்தவும் அதற்கு இசைவாக வாழ்வதற்கும் உதவுகிறது. இதனால் அது, மனித சமுதாயத்தின் வளர்ச்சிக்கு அடிப்படையாக அமைந்துள்ளது. செயற்திறன் கொண்ட எந்தச் சமுதாயத்திலும் ஆற்றல் பயன்பாட்டு மேலாண்மை தவிர்க்கமுடியாததாக உள்ளது. தொழில்மய நாடுகளில், வேளாண்மை, போக்குவரத்து, கழிவகற்றல், தகவல் தொழில்நுட்பம், தொலைத்தொடர்பு போன்ற சமூக வளர்ச்சிக்கு அடிப்படையான விடயங்களின் தேவைக்காக ஆற்றல் வளங்களின் மேம்பாடு அவசியமாகின்றது. தொழிற் புரட்சிக்குப் பின்னர் ஏற்பட்ட கூடிய அளவிலான ஆற்றல் பயன்பாடு பல கடுமையான பிரச்சினைகளையும் கொண்டுவந்துள்ளது. இவற்றுள் சூழல் வெப்பமாதல் போன்றவை உலகைக் கடுமையான தீவாய்ப்பு நிலைக்குள் தள்ளியுள்ளன.

## மேற்கோள்கள்

பகுப்பு:ஆற்றல்
பகுப்பு:சமூகவியல்
கணித தீபிகை

**கணித தீபிகை** ஒரு தமிழ் எண்கணித நூல்.  இது பந்துலு ராமசாமி நாயக்கரால் எழுதப்பட்டு 1825 இல் பதிக்கப்பட்டது. இவரே தமிழ் எண்களில் சுழிக் குறியீட்டை முதலில் பயன்படுத்தியவர்களில் ஒருவர்.  அதாவது முன்னர் ௰ என்று தமிழ் எண்களில் 10 குறிப்பிடப்பட்டு வந்தது, இவர் அதை க௦ என்று மாற்றினார்.

## மேற்கோள்கள்

## வெளி இணைப்புகள்
கணித தீபிகை - Internet Archive

பகுப்பு:தமிழ்க் கணித நூல்கள்
பகுப்பு:1825 தமிழ் நூல்கள்
எண் விளக்கம்

**எண் விளக்கம்** ஒரு தமிழ் கணித வரலாற்று ஆவணம். இது 19 ஆம் நூற்றாண்டில் வேதநாயகம் சாஸ்திரியினால் எழுதப்பட்டது. இதில் தமிழ் எண்முறையை "நவீன கணிதத் தேவைக்கேற்ப முற்றிலும் சீரமைத்து" விளக்கப்பட்டிருக்கிறது. இது அக்காலத்தில் பதிப்புப் பெறவில்லை.

## மேற்கோள்கள்


பகுப்பு:தமிழ்க் கணித நூல்கள்
ஆஸ்தான கோலாகலம்

**ஆஸ்தான கோலாகலம்** தமிழ்க் கணிதம் பற்றி விளக்கும் ஒரு நூல். இதை 1951 ஆம் ஆண்டில் திருமயிலை சைல சர்மா வெளியிட்டார். ஒரு பகுதி தமிழ் கணித செய்யுட்களுக்கு உரை விளக்கத்தையும், பெரும்பகுதி இந்திய கணித மரபு விளக்கங்களையும் தருகிறது.

## மேற்கோள்கள்

## வெளி இணைப்புகள்
ஆஸ்தான கோலாகலம் 

பகுப்பு:தமிழ்க் கணித நூல்கள்
பகுப்பு:1951 தமிழ் நூல்கள்
கணக்கதிகாரம்

thumb|200px|
சண்முக முதலியார் பதிப்பித்த கணக்கதிகாரத்தின் முதல் பக்கம்
**0-௦; 1-௧; 2-௨; 3-௩; 4-௪; 5-௫; 6-௬; 7-௭; 8-௮; 9-௯; 10-௰; 100-௱; 1000-௲**

**கணக்கதிகாரம்** கொறுக்கையூரைச் சேர்ந்த காரி என்பவர் எழுதிய ஒரு தமிழ்க் கணித நூல். "இவற்றில் காணப்படும் கணித வழிமுறைகள் மக்களின் பொருட்சார்ந்த வாழ்க்கையில் தோய்ந்து, தினசரி உழைப்பின் பரிமாணங்களை கணக்கியல்ரீதியாக அணுகுபவை என்பது குறிப்பிடத்தக்கது."  கணக்கதிகாரம் ௲௮௫௰ களில் இருந்து அச்சுப்பதிப்பாக வெளிவந்துள்ளது.த. செந்தில்பாபு. (௨௲௮). அறிவியலும் தமிழ்ச்சமூகமும் - சில கேள்விகள். *புது விசை*
*கணக்கதிகாரம் ௧௫-ஆம் நூற்றாண்டில் தோன்றிய நூல்.
*இதன் பழைய பதிப்பு ௲௮௭௨-ல் வெளிவந்துள்ளது. இது பிழை மலிந்த பதிப்பு. பிற்காலத்தில் இதன் திருந்திய பதிப்பும் வெளிவந்துள்ளது.
*"கொறுக்கையர் கோமான் புத்தன் புதல்வன் காரி" என்று இவன் குறிப்பிடப்பட்டுள்ளான்.
*ஆரிய மொழியிலுள்ள நூலைத் தமிழில் தருவதாக இவர் நூலினுள்ளே குறிப்பிடுகிறார்.
*நூல் அமைதி
**பாயிரம் ௧௭ பாடல்
**நூல் ௱௰ பாடல்
**வெண்பா, நூற்பா, கட்டளைக்கலித்துறை விருத்தம் ஆகிய பாடல் வகைகளால் ஆன நூல்.
thumb|ஒன்றிலிருந்து பின்னுக்குச் செல்லும் பின்ன எண் குறியீடுகள்
## நூலில் கூறப்படுபவை
*பின்ன எண்களின் பெயர்கள்
*முழு எண்களின் பெயர்கள்
*எப்படிக் கூட்டினாலும் ஒரே விடை வரும் கட்டக் கணக்குகள்.
*பொழுதுபோக்கு வினாவிடைக் கணக்குகள்
முதலானவை குறிப்பிடத் தக்கவை

## கருவிநூல்
*மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, ௨௲௫
## மேற்கோள்கள்


## வெளியிணைப்புகள்
* கணக்கதிகாரம் - நூல்

பகுப்பு:தமிழ்க் கணித நூல்கள்
பகுப்பு:15 ஆம் நூற்றாண்டுத் தமிழ் நூல்கள்
எண்சுவடி

**எண்சுவடி** என்பது தமிழ்க் கணிதக் கல்விக்கான வாய்ப்பாட்டு நூல். குப்பன் ஐயங்கார் என்பவரால் 1859 இல் சென்னையில் வெளியிடப்பட்ட *எண்சுவடி* 54 பக்கங்களைக் கொண்டிருந்தது. சிறுவர்களுக்கென *சிறுவரெண்சுவடி* எனும் நூல் 1863 இல் வெளியாகியது.  எண்சுவடி நூல்கள் 20 ஆம் நூற்றாண்டின் முற்பகுதியில் பெருமளவு அச்சிடப்பட்டன.   "எண்சுவடியின் வடிவமைப்பும் உள்ளடக்கமும் திண்ணைப்பள்ளிக்கு உரித்தான மனக்கணக்கு முறையை சார்ந்தே இருந்துவந்த ஒன்று."

இதன் கையெழுத்துப் பிரதியில் ஒன்றை யேர்மனிய சமயப்பரப்புரையாளர் யேர்மனிக்கு எடுத்துச் சென்றுள்ளார்.  1856 ம் ஆண்டு அளவில் மமுபிள்ளையால் தொகுக்கப்பட்ட எண் சுவடியை அண்ணாமலை முதலியார் 1851 இல் வெளியிட்டார்.

எண் சுவடிகள் எண்கள், அளவுகள், கால முறைகள் பற்றிய தொடக்க நிலை மாணவர்களுக்கான கணிதத் தகவல்களைக் கொண்டிருந்தன.

## மேற்கோள்கள்


பகுப்பு:தமிழ்க் கணித நூல்கள்
பகுப்பு:19 ஆம் நூற்றாண்டுத் தமிழ் நூல்கள்
உரோமம்

**உரோமம்** என்பது மனிதன் அல்லாத பாலூட்டிகளில் வளரும் உடல் முடி ஆகும். இது அவ்வுயிரினங்களை குளிர் போன்ற காலநிலைகளில் இருந்து பாதுகாக்கிறது. ஒரு வகையான எலிகளும் நாய்களும் உடலில் முடியில்லாமல் (உரோமம் இல்லாமல்) உள்ளன.

உரோமத்தில் இரு அடுக்குகள் உள்ளன. அவை கீழ் உரோமம் அல்லது அடி உரோமம், மேல் உரோமம் அல்லது காக்கும் உரோமம் என அழைக்கப்படுகின்றன. 
*கீழ் உரோமம் உடலை ஒட்டியவாறு இருக்கும், இது அடர்த்தி மிகுந்து காணப்படும், இதன் முதன்மையான பணி உடல் சூட்டை கட்டுக்குள் வைத்திருப்பதே.  
*மேல் உரோமம் நீளமாகவும், மென்மையாகவும் இருக்கும், இது கீழ் உரோமத்துடன் ஒட்டி வந்திருக்கும். இது கீழ் உரோமத்தை மழை போன்றவற்றிலிருந்து பாதுகாக்கும், ஆதலால் பெரும்பாலும் இது நீர் ஒட்டா தன்மையுடன் இருக்கும்.

உரோமத்திலிருந்து ஆடைகள் செய்யப்படுகிறது. இது குளிர் பகுதிகளில் உள்ளவர்கள் குளிரிலிருந்து பாதுகாத்து கொள்ள உதவுகிறது.

right|thumb|250px|செந்நரி உரோமம்

பகுப்பு:பாலூட்டிகள்
பகுப்பு:புறவுறைத் தொகுதி

## மேற்கோள்கள்
குலக் கோட்பாடு

**குலக் கோட்பாடு** (Group theory) என்பது கணிதவியல் சார்ந்த ஒரு துறையும், குலங்கள் எனப்படும் இயற்கணித அமைப்புகள் பற்றி ஆராயும் நுண் இயற்கணிதத்தின் ஒரு பிரிவும் ஆகும். இதனைக் **கூட்டக் கொள்கை** என்றும் குறிப்பிடுவது உண்டு. குலக் கோட்பாடு மூன்று முக்கியமான மூலங்களில் இருந்து உருவாகி வளர்ந்தது. இவை, எண் கோட்பாடு, இயற்கணிதச் சமன்பாடுகள் கோட்பாடு, வடிவவியல் என்பனவாகும்.

இதற்கான எண் கோட்பாட்டுசார் அடிப்படையை லியோனார்டு ஆய்லர் உருவாக்கிக் கொடுத்தார். இவரைத் தொடர்ந்து கார்ல் ஃப்ரெடெரிக் காஸ் இதற்கான பல கருத்துருக்களை வளர்த்து எடுத்தார். இவர் இருபடிப் புலங்கள் தொடர்பான கூட்டல் குலங்கள் (additive groups), பெருக்கற் குலங்கள் (multiplicative groups) என்பவற்றையும் கவனத்தில் எடுத்து மட்டு எண்கணிதத்தை (modular arithmetic) உருவாக்கினார்.

பகுப்பு:குலக்கோட்பாடு
ஊறுகாய்

இந்தியா மட்டுமல்லாமல், உலகின் பல நாடுகளிலும் **ஊறுகாய்கள்** பயன்படுத்தப்படுகின்றன. தென்னிந்தியர்களுக்குத் தயிர் சாதத்திற்கு ஊறுகாய் என்றால், வட இந்தியர்கள் சப்பாத்திக்கே ஊறுகாய் தொட்டுக் கொண்டு சாப்பிடுவார்கள். கிடைக்கும் அனைத்து வகைக் காய்களிலும் ஊறுகாய்கள் தயாரிக்கப்படுகின்றன. புளிப்பு சுவையுடன் கூடிய காய்கள் இதற்கு அதிகம் பயன்படுத்தப்படுகின்றன. எலுமிச்சை, மாங்காய் ஊறுகாய்கள் இந்தியா முழுவதும் பிரபலமானவை.

இது முறையாக பாதுக்காக்கப்பட்டால் நீண்ட நாட்களுக்குக் கெடாமல் இருக்கும் ஒரு பண்டம். அதே சமயம், கவனக்குறைவாக இருந்தால் ஒரு  நாளிலேயே கெட்டுப்போய்விடும். ஊறுகாயைக் காற்றுப்புகாத கண்ணாடி, பீங்கான் பாத்திரங்களில் அடைத்து வைத்தல் நல்லது. எடுப்பதற்குக் கண்ணாடி, பீங்கான் கரண்டிகளைப் பயன்படுத்தினால், ஊறுகாய் விரைவில் கெட்டுப்போகாது. ஈரம் பட்டால் விரைவில் கெட்டுப் போகும். ஒரு சில ஊறுகாய்களை, எப்போதும் எண்ணெயில் மூழ்கி இருக்குமாறு செய்வதன் மூலம், பூஞ்சை பிடிக்காமல் காக்கலாம்.

## மருத்துவ முக்கியத்துவம்
ஊறுகாய், அப்பளம் போன்றவை உப்பு அதிகம் உள்ள உணவுகளாதலால் மிகை இரத்த அழுத்தம், சிறுநீரகச் செயலிழப்பு, இதயச் செயலிழப்பு உள்ள நோயர்கள் ஊறுகாயைத் தவிர்க்க வேண்டும்.

## ஊறுகாய் வகைகள்
* மாங்காய் ஊறுகாய்
* எலுமிச்சை ஊறுகாய்
* நெல்லிக்காய் ஊறுகாய்

## மேற்கோள்கள்

## சான்றுகள்

பகுப்பு:தமிழர் உணவுகள்
அணி (கணினியியல்)

கணினியியலில் **அணி** என்பது ஒரு அடிப்படைக் தரவுக் கட்டமைப்பு. அணி உறுப்புகளின் திரட்டு. ஒரு அணி பல உறுப்புக்களைக் கொண்டிருக்கலாம். இவ் உறுப்புக்களை சுட்டெண் அல்லது சுட்டுக்குறியீட்டுகள் மூலம் அணுகலாம். தரவுகளை இலகுவாக சேமிக்க, மீட்டெக்க, கணிக்க, ஒழுங்குபடுத்த அணி உதவுகிறது.

## கலைச்சொற்கள்
* அணி எல்லை
* அணி பரிமாணம்
* அணி மூலகம்
* அணி சுட்டெண்
* அணி இயக்கி
* அணி செயலி

## மேற்கோள்கள்

பகுப்பு:தரவுக் கட்டமைப்புக்கள்
அணி

* அணி (கணிதம்).
* அணி (கணினியியல்).
* அணி (மக்கள்).
* அணி இலக்கணம்
வடிவமைப்புப் பாங்கு

நிரலாக்கத்தில் **வடிவமைப்புப் பாங்கு** (*Design Pattern*) என்பது ஒத்த சிக்கல்களுக்கு மீண்டும் மீண்டும் பயன்படுத்தக் கூடிய தீர்வுகளைக் குறிக்கிறது. நிரலை வடிவமைக்கும் பொழுது ஏற்படும் சிக்கல்களுக்கு அமையக் கூடிய தீர்வே வடிவமைப்புப் பாங்கு ஆகும். ஒரு தீர்வு சீர்தரப்படுத்தப்படு நிரல் மொழியின் ஒரு கூறாக ஆகிவிட்டால், அதன் பின் அவை வடிவமைப்புப் பாங்கு எனப்படாது.

வடிவமைப்புப் பாங்குகள் பெரிய மென்பொருள் திட்டங்களை வடிவமைக்க, நிறைவேற்ற, பராமரிக்க உதவுகின்றன.

வடிவமைப்புப் பாங்கை **தீர்வுப்பாங்கம்** எனவும் அழைக்கலாம். பல முறை ஒரு தீர்வை பயன்படுத்திய பின், அதன் பின்புலம் பற்றி ஆயும் போது வெளிபடுவதுதான்,  தீர்வுப்பாங்கம். தீர்வுப்பாங்கம் பட்டறிவின் வெளிப்பாடு.  தீர்வுப்பாங்கம் மூன்று பகுதிகளை கொண்டது.

# சூழல் (*Context*) 
# தீர்க்கபட வேண்டிய பிரச்சனை / இடர் (*Problem*) 
# தீர்வுப்பாங்கத் தீர்வு (*Solution*)

எந்த சூழலில் இந்த  தீர்வுப்பாங்கத்தை  பயன்படுத்த வேண்டும் என்பதை விவரிப்பது, தீர்வுப்பாங்கத்தின் **சூழல்**. அப்படி விவரிக்கபட்ட சூழலில் எழும் இடரை
தீர்ப்பதுதான் **தீர்வுப்பாங்கத்தீர்வு**. விவரிக்கபட்ட சூழலில் இருந்து உங்கள் சூழல் வேறுபட்டு இருந்தால் தீர்வுப்பாங்கத்தீர்வு வேலை செய்யாது.

## வெளி இணைப்புகள்
* எடுத்துக்காட்டுகள்

பகுப்பு:நிரலாக்கம்
எஸ். எம். கார்மேகம்

**எஸ். எம். கார்மேகம்** (நவம்பர் 19, 1939 - ஜனவரி 18, 2005) இலங்கையைச் சேர்ந்த ஒரு மலையக எழுத்தாளர். மலையக மேம்பாட்டிற்காக, எழுத்து மூலமும், பத்திரிகைத்துறை மூலமும் சேவையாற்றி வந்த மூத்த பத்திரிகையாளர்.

## வாழ்க்கைச் சுருக்கம்
கொட்டக்கலை  கல்மதுரை  தோட்டத்தில் 19 நவம்பர், 1939 பிறந்த எஸ். எம். கார்மேகம்  அட்டன் புனித பொஸ்கோ கல்லூரியில் கல்வி பயின்றவர். பின்னாளில் புலம்பெயர்ந்து தமிழகத்தில் வாழ்ந்து கொண்டிருந்தார்.

## எழுத்துலக வாழ்வு
வீரகேசரி, தமிழக தினமணி போன்ற பத்திரிகைகளில் துணை ஆசிரியராக கடமையாற்றியவர். தினமணி நாளிதழின்  சென்னை பதிப்பில் 1988 முதல் 1997வரை தலைமை துணையாசிரியர் தொடங்கி, வார வெளியீடுகளின் ஆசிரியர் பணிவரை பல்வேறு பொறுப்புகளுடன் பணியாற்றினார்.

பின்னர் அவரது மகன்களான முரளிதரன், சிறீதரன் ஆகியோரின் உதவியுடன் சென்னை வீரகேசரி என்ற இதழை வெளிக் கொணர்ந்தார். இரு இதழ்கள் வெளிவந்த சென்னை வீரகேசரி பல்வேறு காரணங்களால் தொடர்ந்து வெளிவரவில்லை.

*கண்டி மன்னன்*, *ஈழத்தமிழரின் எழுச்சி* போன்ற நூல்களின் ஆசிரியர். மலையக சிறுகதைகள் அடங்கிய கதைக் கனிகளின் தொகுப்பாசிரியர். வீரகேசரி தோட்ட மஞ்சரி மூலம் மலையக எழுத்தாளர்களை எழுதத்தூண்டி மலையக எழுத்தாளன் என தனது சக எழுத்தாளர்களை அறிமுகப்படுத்தியவர்.

வீரகேசரியில் இணைந்த பிறகு **கல்மதுரையான்** எனும் புனைபெயரில் *தேயிலையின் கதை* எனும் கட்டுரையை தொடராக எழுதினார். **ஜெயதேவன்** எனும் புனை பெயரில் *நான் பிறந்து வளர்ந்த இடம்* எனும் கட்டுரையைஎழுதினார். மலைநாட்டு எழுத்தாளர் மன்றத்தை ஆரம்பித்து மலையக எழுத்தாளர்களை ஒரு குடையின் கீழ் கொண்டு வந்த பெருமைக்குரியவர். ஆறு சிறுகதைப் போட்டிகளை நடத்திய சிறப்புக்குரியவர்.

ஐரோப்பிய நாடுகளில் வெளிவரும் சஞ்சிகைகள், பத்திரிகைகள் இவரது மலையகம், சார்ந்த கட்டுரைகளை மறு பிரசுரம் செய்தன. பாரிசிலிருந்து வெளிவரும் ஈழநாடு இவரது கட்டுரைகளை தொடர்ந்து மறுபிரசுரம் செய்தது. வீரகேசரி தோட்ட மஞ்சரி மூலம் நடத்தப்பட்ட முதல் நான்கு சிறுகதைப் போட்டிகளில் பரிசு பெற்ற 12 சிறுகதைகளைத் தொகுத்து நூலாக வெளிவர உதவினார். வீரகேசரியில் இருந்து நூல் வடிவில் வெளிவந்த முதல் நூல் *கதைக்கனிகள்* என்பது குறிப்பிடத்தக்கது. சிறிமா-சாஸ்திரி ஒப்பந்தம் கைச்சாத்தாகி இந்நாட்டை விட்டு மலையக மக்கள் வெளியேறியபோது வீரகேசரியில் *அவர்கள் புறப்பட்டு விட்டார்கள்* எனும் இவருடைய கட்டுரை இம்மக்களின் கண்ணீர் காவியமாகும்.

மித்திரன் வாரமலரில் *தந்தையின் காதலி* *அழைக்காதே நெருங்காதே*, ஆகிய நாவல்களை தொடராக எழுதினார். 23 வருடங்கள் வீரகேசரியில் சிறந்த முறையில் பணியாற்றினார்.

## மறைவு
மனைவி, இரு மகன்கள், மகளுடன் வாழ்ந்த இவர் 2005 ஜனவரி 18ம் தேதி இயற்கை எய்தினார்.

## வெளிவந்த நூல்கள்
*ஒரு நாளிதழின் நெடும்பயணம்
*கண்டி மன்னன்
*ஈழத்தமிழரின் எழுச்சி

## வெளி இணைப்புகள்
*கார்மேகம் பற்றி அவரது மூத்த மகன் முரளி கார்மேகம் எழுதிய கட்டுரை
*கார்மேகம் பற்றி எச்.எச்.விக்கிரமசிங்க எழுதிய கட்டுரை

பகுப்பு:ஈழத்து எழுத்தாளர்கள்
பகுப்பு:இலங்கை மலையக எழுத்தாளர்கள்
பகுப்பு:1939 பிறப்புகள்
பகுப்பு:2005 இறப்புகள்
செங்கல்பட்டு சட்டக்கல்லூரி மாணவர் உண்ணாநிலைப் போராட்டம்

right|400px
ஈழ மக்களுக்கு "தமிழக அரசு உடனடியாக உதவவேண்டும்" என்றும், "இந்திய அரசு சிங்கள அரசுக்கு செய்யும் உதவிகளை நிறுத்த வேண்டும் என்றும்" கோரி செங்கல்பட்டு சட்டக்கல்லூரி மாணவர்கள் 14 பேர் கால்வரையற்ற உண்ணாநிலைப் போரை சனவரி 22, 2009 தொடங்கினர்.  இவர்களின் பெயர் விவரம் பின்வருமாறு:

* கெம்ப குமார்
* திருமுருன்
* விஜயகுமார்
* மணிவேல்
* பிரவீன்
* சுரேஷ்
* ராஜா
* ராஜ்குமார்
* முஜிபுர் ரகுமான்
* முனிஷ் குமார்
* நவீன்
* பிரியன்
* பிரபு
* ஆறுமுக நயினார்

## இவற்றையும் பாக்க
* திலீபன்
* அன்னை பூபதி
* பழ. நெடுமாறனின் உண்ணாவிரதப் போராட்டம்
* திருமாவளவன் உண்ணாநிலைப் போராட்டம்
* செங்கல்பட்டு

## மேற்கோள்கள்


பகுப்பு:உண்ணாநிலைப் போராட்டங்கள்
நீலகிரி உயிர்கோளக் காப்பகம்

**நீலகிரி உயிர்கோளக் காப்பகம்** மேற்கு தொடர்ச்சி மலைகளில் அமைந்துள்ள ஒரு சர்வதேச உயிர்கோளக் காப்பகம் ஆகும்.இந்த உயிர்கோளக் காப்பகம் யுனெஸ்கோ அமைப்பால் உலகப்பாரம்பரியச் சின்னங்களில் ஒன்றாக அறிவிக்கப்பட்டுள்ளது

## புவியியல்
நீலகிரி உயிர்கோளக் காப்பகத்தின் மொத்த பரப்பளவு 5,520 சதுர கீ.மீ. ஆகும், இதில் தமிழ் நாட்டில் 2537.6 சதுர கீ.மீ. யும் கர்நாடகாவில் 1527.4 சதுர கீ.மீ. யும் மற்றும் கேரளாவில் 1455.4 சதுர கீ.மீ. யும் உள்ளது. இந்த உயிர்கோளக் காப்பகத்தின் புவி அமைப்பு 11o 36' முதல் 12o 00' வடக்கு அட்சரேகை மற்றும் 76o 00' முதல் 77o 15' கிழக்கு நிரைக்கோடு ஆகும். நடு பகுதி:  

## பாதுகாக்கப்பட்ட இடங்கள்

நீலகிரி உயிர்கோளக் காப்பகத்தினுள் அமைந்துள்ள பாதுகாக்கப்பட்ட இடங்கள்

* முதுமலை தேசிய பூங்கா மற்றும் முதுமலை வனஉயிர் உய்விடம் (321.1 சதுர கீ.மீ.)
* வயநாடு வனஉயிர் உய்விடம் (344 சதுர கீ.மீ.)
* பந்திப்பூர் தேசிய பூங்கா (874 சதுர கீ.மீ.)
* நாகரகொளை தேசிய பூங்கா (78 சதுர கீ.மீ.)
* அமைதி பள்ளத்தாக்கு தேசிய பூங்கா (89.52 சதுர கீ.மீ.)

## மேற்கோள்கள்

பகுப்பு:தமிழ்நாட்டு சுற்றுச்சூழல்
செட்டிமல்லன்பட்டி துர்க்கை அம்மன் கோயில்

**செட்டிமல்லன்பட்டி துர்க்கை அம்மன் கோயில்**

 

தமிழ்நாட்டில் தூத்துக்குடி மாவட்டம்,ஸ்ரீவைகுண்டம் தாலுகாவில், திருநெல்வேலியிலிருந்து தூத்துக்குடி செல்லும் தேசிய நெடுஞ்சாலையில் 26 கிலோ மீட்டர் தொலைவில் இருக்கும் தெய்வச்செயல்புரம் எனும் கிராமத்திலிருந்து மீனாட்சிபட்டி எனும் கிராமத்திற்குச் செல்லும் வழியில் 3 கிலோ மீட்டர் தொலைவில் இருக்கிறது செட்டிமல்லன்பட்டி கிராமம். இந்த ஊரைச் சேர்ந்த இல்லத்துப்பிள்ளைமார் சமூகத்தைச் சேர்ந்தவர்கள் தங்களது குலதெய்வமாக வணங்கும் கோயிலாக இங்குள்ள துர்க்கை அம்மன் கோயில் இருக்கிறது.

## கோயில் வரலாறு

கிராமங்களில் முந்தைய நூற்றாண்டில் ஒவ்வொரு சமூகத்தினருக்கும் தனித் தெருக்கள், தனிக் கோயில் என்று அமைக்கப்பட்டு இருக்கும். இப்படி இந்த ஊரில் வசித்து வந்த இல்லத்துப்பிள்ளைமார் சமூகத்தைச் சேர்ந்தவர்கள் அவர்களது வழிபாட்டுக்காக அமைத்துக் கொண்டதுதான் இந்த துர்க்கை அம்மன் கோயில். இந்த துர்க்கை அம்மன் கோயிலுக்கு என்று வரலாற்றுப்பூர்வமான தல வரலாறு எதுவும் இல்லை. 

## விழாக்கள்

இந்த துர்க்கை அம்மன் கோயிலில் வருடந்தோறும் மூன்று நாட்கள் சிறப்பு வழிபாடுகளும், பூஜைகளும் செய்யப்பட்டு வந்தது. இந்த ஊரில் வசித்து வந்த இல்லத்துப்பிள்ளைமார் சமூகத்தைச் சேர்ந்தவர்கள் தொழில் நிமித்தமாக இங்கிருந்து மும்பை, மதுரை, தேனி, தூத்துக்குடி, விக்கிரமசிங்கபுரம் எனும் பல ஊர்களுக்கு இடம் பெயர்ந்து விட்டதால் இந்த வருடாந்திர வழிபாடுகள் நின்று போய்விட்டது. பல ஆண்டுகளுக்குப் பிறகு பிற ஊர்களில் இருக்கும் இந்த ஊரைச் சேர்ந்த இந்த சமூகத்தவர்களை  தற்போது ஒருங்கிணைத்து மூன்று வருடங்களுக்கு ஒரு முறை சித்திரை மாதத்தில் கொடை விழா என்கிற பெயரில் கொண்டாடி வருகின்றனர்.

(திருநெல்வேலி , தூத்துக்குடி மாவட்டத்தில் கிராமப்பகுதிகளில் நடக்கும் கோவில் விழாவை "கொடை விழா" என்று அழைக்கிறார்கள். இது முன்பு கோடை விழாவாக இருந்து பின்னாளில் கொடை விழாவாக மருவியிருக்கலாம்.)

பகுப்பு:கிராமக் கோயில்கள்
பகுப்பு:குலதெய்வக் கோயில்கள்
காலச் சுமை (புதினம்)

**காலச் சுமை (புதினம்)** முனைவர் ராஜ் கௌதமனால் எழுதப்பட்ட இரண்டாவது புதினமாகும்.தலித்திய சிந்தனையாளரான ராஜ் கௌதமனின் இப் புதினம் அவரது  **[[சிலுவைராஜ் சரித்திரம்]]**(வெளியீடு:தமிழினி பதிப்பகம்) எனும் அவரது முந்தய நாவலின் தொடர்ச்சியாகும்.

## கதைச்சுருக்கம்

பிறப்பால் தலித் சமுகத்தினை சார்ந்த கிருஸ்தவனகிய சிலுவைராஜ் இந்து 
தலித்துக்களுக்கான இட ஒதுக்கீட்டில் உள்ள அரச கல்லூரி விரிவுரயாளர் பதவியினை பெறுவதற்காக இந்துவாக மாறி  வேலையில் பல கனவுகளுடன் சேர்ந்து, அங்கு தான் சந்திக்கும் அனுபவங்களினை அங்கத சுவையுடன் சொல்லியவாறு புதினத்தினை கொண்டு செல்லுகின்றார்.

## வெளி இணைப்புகள்
* Siluvai raj sarithiram, Kaalachumai and landanil irunthu siluvai raj - வலைப்பதிவு விமர்சனம்

பகுப்பு:தமிழ்ப் புதினங்கள்
பகுப்பு:2003 தமிழ் நூல்கள்
பழனிசெட்டிபட்டி அணைக் கருப்பசாமி கோயில்

thumb|right|கோயிலுக்கு வந்தவர்கள் அனைவருக்கும் அசைவச் சாப்பாடு தயார் செய்யப்படுதல்

**பழனிசெட்டிபட்டி அணைக் கருப்பசாமி கோயில்** தேனி மாவட்டம் பழனிசெட்டிபட்டியில் இருக்கும் முல்லை ஆற்றின் குறுக்கே கட்டப்பட்டுள்ள பழனிசெட்டிபட்டி அணை என்கிற சிறிய அணையின் அருகில் இருக்கிறது. இந்த அணைக் கருப்பசாமி இந்த ஊரிலிருக்கும் அனைவராலும் காவல் தெய்வமாக வணங்கப்படுகிறார்.

## கோயில் வரலாறு

தமிழகத்தில் இருக்கும் நீர்வளங்கள் அனைத்தும் தமிழ்நாடு அரசின் பொதுப்பணித்துறையின் நீர்நுண்ணளவுத் துறையால் நிர்வகிக்கப்பட்டு வரும் நிலையில் தேனி மாவட்டம், பழனிசெட்டிபட்டியில் முல்லை ஆற்றின் குறுக்கே கட்டப்பட்ட அணை இந்த ஊரிலிருக்கும் பழனியப்பா பாசன பரிபாலன சபை எனும் நிர்வாகத்தினரால் நிர்வகிக்கப்படுகிறது. இந்த அணையின் பராமரிப்பு, நீர் பகிர்மானம் உட்பட அனைத்துப் பணிகளையும் இந்த அமைப்பே தனிப்பட்ட முறையில் செய்து வருகிறது. இதற்காக ஆங்கிலேய ஆட்சிக் காலத்தில் இவர்களுக்கு சிறப்பு செப்புப்பட்டயம் வாயிலாக உரிமை வழங்கப்பட்டிருக்கிறது. இந்த அணைக்கு அருகே இந்த நிர்வாகத்தினரால் அமைக்கப்பட்ட கோயில்தான் அணைக் கருப்பசாமி கோயில்.

## காவல் தெய்வம்

முதலில் இந்த ஊரின் தொடக்கக் காலத்திலிருந்த தேவாங்கர் எனும் தேவாங்க செட்டியார் சமூகத்தவர்கள் மட்டும் இந்தக் கோவிலில் வழிபட்டு வந்தனர். இந்தப் பகுதியில் நூற்பாலைகள் போன்ற சில தொழில் நிறுவனங்கள் அமைக்கப்பட்டதால் இந்த நிறுவனங்களில் வெளியூர்களிலிருந்து பணிக்கு வந்து சேர்ந்தவர்கள் இந்த ஊரில் அதிக அளவில் குடியேறத் துவங்கினர். பின்னர் அவர்களும் இந்தக் கோவிலில் வழிபாடுகள் செய்யத் துவங்கினர். தற்போது இந்த ஊரில் இருக்கும் அனைவராலும் அணைக் கருப்பசாமி காவல் தெய்வமாக வணங்கப்படுகிறார்.

## வழிபாடு

இந்த ஊரில் பிறக்கும் அனைத்துக் குழந்தைகளுக்கும் முதலாவது முடி எடுக்கும் முன்பாக இந்த அணைக் கருப்பசாமி கோயிலில் சிறப்பு வழிபாடு செய்வது நல்லது என்பது நடைமுறையாகி இருக்கிறது. இந்த வழிபாட்டில் அணைக் கருப்பசாமிக்கு ஆடு, கோழி என்று ஏதாவது ஒன்று பலியிடப்பட்டு அதை அசைவச் சமையல் செய்து அத்துடன் மதுவகைகள், சுருட்டு போன்றவை வைத்து  வழிபாடு நடத்தப்படுகிறது. பின்னர் அந்தக் கோவிலுக்கு வந்திருக்கும் அனைவருக்கும் அசைவ உணவளிக்கும் வழக்கம் கடைப்பிடிக்கப்படுகிறது.

பகுப்பு:தேனி மாவட்டத்திலுள்ள கிராமக் கோயில்கள்
முன்முடிவு

ஒன்றை நோக்கி தகுந்த விபரங்களை அறியும் முன்னர் அதை நோக்கி வரையப்படும் மதிப்பீடுகள் அல்லது முடிவுகள் **முன்முடிவு** அல்லது **முற்சார்பு** (*prejudice*) எனப்படுகிறது. பல சந்தர்ப்பங்களில் முன்முடிவு அதை நோக்கி தப்பெண்ணங்களை உருவாக்க உந்துகிறது. பொதுவாக இது இனம், மதம், மொழி, பால், கலாசாரம், அரசியல், பாலியல் சார்பு போன்ற பக்கசார்பு நிலையினால் அல்லது தனிமனித ஒழுக்கலாற்று வேறுபாட்டால் விளையும் முன்கூட்டியே கொண்ட முடிவைக் குறிக்கும். மேலும் இச்சொல் 'தெளிவான அறிவுறுத்துதலால் மாறுபடாமல் இருக்கும் அறிவற்ற நடவடிக்கை'யைக் குறிக்கும்.

தமிழில் முன்முடிவை பாரபட்சம், ஓரவஞ்சனை, தப்பெண்ணம் என்றும் குறிப்பிடுவர்.

## மேற்கோள்கள்


பகுப்பு:சமூகவியல்
பகுப்பு:உணர்ச்சிகள்
இணைய வங்கி

**இணைய வங்கி** என்பது நுகர்வோர்கள் வங்கியின் இணையத்தளம் ஊடாக பரிமாற்றங்களைச் செய்வதைக் குறிக்கிறது. 1990 களின் இறுதியில் உலகளாவிய வலை விரிவாக அறிமுகமான பின்னர் இணைய வங்கிமுறை அறிமுகமானது.

கட்டணம் செலுத்துதல், பணம்மாற்றல், முதலீடு செய்தல், கடன் பெறுதல், ஆவணங்களை பாத்தல் என பல செயல்களை இணைய வங்கியில் செய்யலாம்.

## மேற்கோள்கள்

பகுப்பு:இணையம்
பகுப்பு:வங்கிகள்
பகுப்பு:தொழில்நுட்பமும் சமூகமும்
மின் நலப் பதிவு

right|350px
**மின் நலப் பதிவு** என்பது எண்மிய முறையில் பதிவுசெய்யப்பட்ட ஒரு நபரின் நலம் தொடர்பான தகவல்கள் ஆகும்.  மின் பதிவுகள் கணினியில் இலகுவாக சேமி்த்து, மீட்கக் கூடியவை.  இணையம் ஊடாக பகிரப்படக்கூடியவை.  ஆகையால் மின் நலப் பதிவுகளை பல நாட்டு நலத்துறைகள் நடைமுறைப்படுத்திவருகின்றன.

மின் நலப் பதிவுகள் ஒரு நபரின் நல வரலாறு, மருந்துகள், ஒவ்வாமைகள், பரிசோதனை முடிவுகள், படிமங்கள், கட்டணங்கள் ஆகியவற்றை ஒழுங்குபடுத்தி சேமித்து மீட்டெடுத்து காட்டவல்லது.  நபர்களுக்கு முன் அறிவித்தல்கள், மருந்த்துவரூடான சந்திப்பு நிகழ்வுகள் போன்றவற்றை மின்னஞ்சல் அல்லது தொலைபேசி ஊடாக இவை செய்யக்கூடிவை.

## மேற்கோள்கள்

பகுப்பு:நலம்
பகுப்பு:இணைய அரசு
தானியங்கி உதவியாளர்

தானியங்கி உதவியாளர் தற்போது பரிசோதனை நிலையில் இருக்கும் ஒரு தொழில்நுட்பம் ஆகும். அன்றாட வாழ்வியலுக்கு உதவும் வண்ண உருவாக்கப்படும் தானியங்கிகளே **தானியங்கி உதவியாளர்** ஆகும். தானியங்கி உதவியாளர் எனப்படும் பொழுது வன்பொருள் மென்பொருள் இரண்டும் சேர்த தானியங்கியையே குறிக்கிறது. கணினியில் இயங்கு மென்பொருள் பிரதிநிதிகளும் உண்டு.

தானியங்கி உதவியாளர்கள் பலதரப்பட்ட சூழ்நிலைகளில் உதவக்கூடியவாறு வடிவமைப்பில் உள்ளன. முதியோருக்கு உதவுதல், சிறுவர்களை கண்காணித்தல், வீடு போன்ற சொத்துக்களை பாதுகாத்தல் போன்றவை எடுத்துக்காட்டுகள் ஆகும்.

## தானியங்கி உதவியாளர் செய்யக்கூடிய செயல்கள்
* தனிநபர் கால அட்டவணையை ஒழுங்குசெய்தல், தெரிவித்தல், மாற்றியமைத்தல். 
* வரும் மின்னஞ்சல்களில் முக்கியமானவற்றை அடையாளம் கண்டு, தெரிவித்தல்.
* வாங்க வேணிய பொருட்களைப் பட்டியலிட்டு, குறைந்த விலையில் கிடைக்கும் இடங்களில் வாங்குதல்.
* இதர தானியங்கி உதவியாளர்களோடு Snychronize செய்து, தகவல்களை இன்றைப்படுத்தல், மீள் ஒழுங்குபடுத்தல்.

## இவற்றையும் பாக்க
* :en:Personal assistant

## ஆதாரங்கள்
* Frederick Hayes-Roth and Daniel Amor. (2003).* Radical Simplicity: Transforming computers into Me-Centric Applications*. New Jersey: Prentice Hall.

பகுப்பு:எதிர்காலவியல்
பகுப்பு:கணினியியல்
பனவாசி

**பனவாசி** () கர்நாடக மாநிலத்தின் பழமையான நகரங்களில் ஒன்றாகும். இங்கு அமைந்திருக்கும் மதுகேசுவரா ஆலயம் மிகவும் புகழ் பெற்ற சிவாலயமாகும். இந்த ஆலயம் 8ஆம் நூற்றாண்டில் கட்டப்பட்டத்தாகும். இந்த ஆலயமும் மற்றும் ஆலயத்தை சுற்றியுள்ள நகரத்தையும் இப்பகுதியை ஆண்டுவந்த கதம்பர்கள் உருவாக்கினார்கள்

பகுப்பு:கர்நாடகம்
பகுப்பு:உத்தர கன்னட மாவட்டம்

## மேற்கோள்கள்
வலைவழிக் கொள்முதல்

**இணையக் கொள்முதல்** அல்லது **வலைவழிக் கொள்முதல்** (*Online Shopping*) என்பது வலைத்தளம் மூலம் பொருட்களை கொள்வனவு செய்வதாகும். இன்று எல்லாதரப்பட்ட பொருட்களையும் இணையத்தில் வாங்கலாம். இந்த வலைத்தளங்கள் தாங்கள் விற்கும் பொருட்களை காட்சிசெய்து, பொருட்கூடை மென்பொருளைப் பயன்படுத்தி வாடிக்கையாளரின் கொள்முதல் விபரங்களை ஒழுங்கு செய்யும். இறுதியாக காச அட்டையைப் பயன்படுத்தி பணம் செலுத்த வேண்டும். பொருட்கள் வீட்டுக்கும் தபால் மூலம் அனுப்பப்படும்.  இணையக் கடையை முன்னோடிகளில் ஒன்று அமேசான்.காம் ஆகும். முதலில் நூல்களை விக்க தொடங்கி, இன்று எல்லா விதமான பொருட்களையும் விற்கிறது. இன்னுமொரு சிறந்த எடுத்துக்காட்டு கணினிகளை விற்கும் டெல் நிறுவனமாகும். 

பகுப்பு:மின் வணிகம்
பக்கசார்பு

**பக்கசார்பு** அல்லது **ஒருதலைச் சார்பு** அல்லது **கோடல்** (bias) என்பது ஒரு குறிப்பிட்ட பார்வை, கருத்தியல், அல்லது முடிவு நோக்கி சார்பு நிலைப்பாட்டைக் குறிக்கிறது. பல சந்தர்ப்பங்களில் பக்கசார்பு ஒன்றைப் பற்றி ஆதாரபூர்வமாக, புறவய நோக்கில் தீர்மானிப்பதை தடுக்கிறது.

பக்கசார்பு பல வகைப்படும்.

* உளவியல் பக்கசார்பு 
* பண்பாட்டு பக்கசார்பு
* இனப் பக்கசார்பு
* நிலப் பக்கசார்பு
* பால் பக்கசார்பு
* சமயப் பக்கசார்பு
* மொழிப் பக்கசார்பு
* அரசியல் பக்கசார்பு
* ஊடக பக்கசார்பு
* விளம்பரப் பக்கசார்பு

## புள்ளியியலில்
புள்ளியியலில் தரவு தொகுத்தல், பகுப்பாய்வு, அறிவித்தல் ஆகியவற்றில் பக்கசார்பு அல்லது ஒருதலைச் சார்பு காணப்படலாம்.

## ஊடகங்களில்
ஊடகத் துறையில் தான் சார்ந்துள்ள மதம், இனம், மொழி, கொள்கை போன்ற வேறுபாடுகள் காரணமாக நிருபர்கள், இதழாளர்கள் ஒருதலைப்பட்சமாகச் செயல்பட வாய்ப்புண்டு.

## மருந்துச் சோதனையில்
மருந்தியல் துறையில் ஒரு மருந்தை மருந்துப்போலியுடன் ஒப்பீட்டாய்வு செய்யும் போது ஆய்வாளர் முதலிலேயே எது மருந்து எனவும், எது மருந்துப் போலி எனவும் அறிந்திருப்பாராயின் அவரையும் அறியாமல் அவர் மருந்து நல்ல விளைவை ஏற்படுத்துவதாக அறிக்கை தர வாய்ப்பு உள்ளது. எனவே இரட்டைக் குருடாக்கம் (double blinding) எனும் முறை பின்பற்றப்படுகிறது. இதன் படி நோயாளிக்கும் ஆய்வாளருக்கும் சோதனையில் இருப்பது மருந்தா அல்லது மருந்துப் போலியா என்பது தெரியாமல் இருக்குமாறு செய்யப்படும்.

பகுப்பு:புள்ளியியல்
பகுப்பு:சமூகவியல்

## மேற்கோள்கள்
மின் வரி சமர்ப்பிப்பு

**மின் வரி சமர்ப்பிப்பு** என்பது ஒரு குடிமையின் வரி ஆவணங்கள் இணையம் மூலமாக சமர்ப்பித்தல் ஆகும்.  பொதுவாக இதற்கென ஒரு மென்பொருள் இருக்கும்.  நெடுங்காலம் வழமையாக காதிக ஆவணங்கள் மூலம் இடம்பெற்றுவந்த இந்தச் செயற்பாடு 1990 பிற்பகுதியில் இருந்து கணினிமயப்படுத்தப்பட்டு வருகிறது.  இந்தியா, கனடா, ஐக்கிய அமெரிக்க உட்பட பல நாடுகளில் இது தற்போது நடைமுறைப்படுத்தப்படுகிறது.

பகுப்பு:வரிவிதிப்பு
பகுப்பு:மின் ஆளுமைத் திட்டங்கள்
2009 முல்லைத்தீவுப் போர்

**முல்லைத்தீவுப் போர், 2009** என்பது இலங்கையின் வட மாகாணத்தில் அமைந்துள்ள முல்லைத்தீவு நகரை தமிழீழ விடுதலைப் புலிகளிடம் இருந்து கைப்பற்றுவதற்காக இலங்கைப் படைத்துறை 2009 ஆம் ஆண்டில் மேற்கொண்ட போர் நடவடிக்கை ஆகும். முல்லைத்தீவு நகரம் விடுதலைப் புலிகளின் வசம் இருந்த கடைசி நகரமாகும். இந்நகரை சனவரி 25, 2009 இல் தாம் கைப்பற்றியிருப்பதாக படைத்துறை செய்திகளை மேற்கோள் காட்டி பிபிசி செய்தி வெளியிட்டது; புலிகளுக்கு எதிரான போரில் 95 விழுக்காடு முடிந்துவிட்டதாகவும் புலிகளைத் தேடி அழிக்கும் படலம் தொடர்வதாகவும் குறிப்பிடப்பட்டிருந்தது.

## இவற்றையும் பார்க்கவும்

* 1996 முல்லைத்தீவுப் போர்

## மேற்கோள்கள்



## வெளியிணைப்புகள்

* முல்லைத்தீவு அருகாமையில் “ஒதியமலை”-பூர்வ ஆரிய பௌத்தப் பூமி என விவரிப்பு **இலங்கை அரசத் தொலைக்காட்சி - ரூப்பவாகினி**
* வடக்கில் புலி வேட்டை முற்றுப் பெற்றதும் பௌத்த கலாசார பாதுகாப்புப் பணி 

பகுப்பு:ஈழப்போரில் இலங்கை இராணுவத்தினரின் தாக்குதல்கள்
பகுப்பு:2009 இல் இலங்கை
பகுப்பு:நான்காம் ஈழப்போர்
சனவரி 2009 முல்லைத்தீவு பொதுமக்கள் படுகொலைகள்

சனவரி 2009 ஆம் ஆண்டில் இலங்கைத் தரைப்படை எறிகணை, வானூர்தித் தாக்குதல், நேரடித் தாக்குதல் மூலம் பல நூறு தமிழ்ப் பொதுமக்களை முல்லைத்தீவில் படுகொலை செய்தது.

## பெப்ரவரி 3
50 ஆயிரத்துக்கும் அதிகமான இடம்பெயர்ந்த மக்களும், 10 ஆயிரம் வரையான ஏற்கெனவே குடியிருந்த மக்களும் வாழ்ந்து வந்த சுதந்திரபுரம் மக்கள் குடியிருப்புக்கள் மீது செவ்வாய்க்கிழமை அதிகாலை தொடக்கம் பிற்பகல் 2:00 மணிவரை வரை சிறிலங்கா படையினர் அகோர எறிகணைத் தாக்குதலை நடத்தினர். இந்தத் தாக்குதலில் 55 தமிழர்கள் படுகொலை செய்யப்பட்டுள்ளதுடன் 45 பேர் காயமடைந்தனர்.

## சனவரி 29
சனவரி 29, 50 மேற்பட்ட தமிழ் மக்கள் படுகொலை செய்யப்பட்டு, பல நூறு பேர்கள் காயமடைந்தனர்.

## சனவரி 26
சனவரி 26 மட்டும் 300 பேர் பாதுகாப்பு வலையம் என இலங்கை அரசால் அறிவிக்கபட்ட பகுதியில் படுகொலை செய்யப்பட்டுள்ளனர்.  ஆயிரக்கணக்காண மக்கள் காயம் அடைந்தனர்.

தொடர்ந்து மூர்க்கமான போரை எதிர்நோக்கிய  மக்கள் உணவு, மருந்து, தங்குமிடம் இல்லாமல் இன்னல்களை எதிர்நோக்கினர்.

## விடுதலைப் புலிகள் மீது குற்றச்சாட்டு
மனித உரிமைகள் கண்காணிப்பகம் மக்களை சுதந்திரமாக வெளியேற விடவில்லை என குற்றம்சாட்டியது. இலங்கைத் தரைப்படை புலிகள் மக்களை மனித கவசமாக பாவிப்பதாக குற்றம் சாட்டியது.

## இவற்றையும் பாக்க

* 2009 முல்லைத்தீவுப் போர்

## மேற்கோள்கள்


பகுப்பு:இலங்கையில் தமிழர்கள் படுகொலைகள்
பகுப்பு:2009 இல் இலங்கை